Cronje & Carika se troue – Mooi Troues
Cronje en Carika het by die pragtige Bon Cap Wyn Landgoed getrou in Robertson. Hierdié troue is nog ‘n voorbeeld van ‘n lekker plat-op-die-aarde plaas troue met baie styl.
Carika se trourok is regtig iets besonders. Die rok bestaan uit baie detail en die kleur is ook heelwat anders as die gewone roomkleur en wit skakerings.
Hulle helder, steeds sagte kleurskema, het onmiddellik ons aandag getrek en pas perfek by hulle stralende persoonlikhede.
Carika: Beste van alles, ek het geen idee gehad nie. Op 18 Januarie het ons na Tefelberg gegaan om op die Sunset ride te gaan. Die wind was heeltemal te sterk. Ons het besluit om terug te kom die volgende dag. Ek kon nie verstaan waarom hy so teleurgesteld was nie. Min het ek geweet waarom hy so graag na Tafelberg wou gaan.
Die volgende dag het ons ‘n piekniekmandjie met koffie, toebroodjies, vonkelwyn en ‘n kombers gepak. Dit was ‘n pragtige dag. Ons het met die kabelkarretjie opgegaan en ‘n asemrowende uitsig gehad. Ons het werklik ‘n beeldskone land. Nadat ons ‘n gemaklike plekkie gevind het en ons toebroodjies en koffie geniet het, het ons net gesit en die skoonheid van die berg en uitsig ingeneem.
Cronje het my toe gevra of dit ‘n perfekte oomblik is vir my? Ek het geantwoord: ” Ja. Ek is by my gunsteling persoon, bo-op Tafelberg, met die mooiste uitsig op ‘n pragtige dag in die natuur.” Ek het omgedraai, want my selfoon het ‘n geluid gemaak. Toe ek weer terug draai , was hy op sy een knie en het my gevra om sy vrou te wees. Ek het ja geantwoord en hy het die mooiste ring op my vinger gesit. Ek het hom gesoen en begin huil van vreugde.
Cronje: Reg nadat die seremonie klaar is, terwyl die gaste besig was om uit te beweeg, het die liedjie Kiss me, deur Ed Sheeran, begin speel. Alhoewel ons spesifiek gevra het vir hierdie liedjie om gespeel te word, weke vóór die troue, het ek heeltemal vergeet. Die kombinasie van emosies het my heeltemal oorweldig. Dit was soos ‘n Nicholas Sparks movie. Ek het oor gekyk na my pragtige bruid, wat alreeds in trane was en ek het nagevolg. Dáárdie intieme oomblike tussen ons is verewig gegrafeer in my geheue en kan nie na daardie liedjie luister sonder om hoendervleis en ‘n knop in my keel te kry nie.
Carika: Ummmmm, die hele troue? Veral toe my pa my met die paadjie afgebring het. Al wat ek kon sien was vir Cronje. Ek het nie enigiemand anders agtergekom nie. Dit was net Cronje en ek. Tydens die seremonie het ons na mekaar gekyk en hande vasgehou. Dit was so onwerklik. Ek trou met my beste riend. Toe die tyd aanbreek om mekaar te soen was dit onbeskryflik. Die liedjie Kiss me wat begin speel het maak soveel emosies wakker en dryf my steeds tot trane.
Mooi Troues Diensverskaffers
Venue: Bon Cap Winery
Fotograaf: Tertius Gous Photography
Trourok: Lauche Fourie
Grimering: Narike van Rooyen
Ringe: Alan Ward
VORIGE ARTIKELPienk & Wit Trou Inspirasie
VOLGENDE ARTIKELBlom Skryfbehoefte Inspirasie
Zerilda & Johnny se Troue